section_heading: Sustav natjecanja
paragraph_text: Igralo se u dvije faze. U prvoj fazi momčadi su bile podijeljene u dvije skupine po šest momčadi, u kojima su momčadi međusobno igrale dvokružni liga sustav. Završetkom te faze prelazilo se u drugu fazu. Prve dvije iz svake skupine ulazile su u skupinu skupinu za prvaka, srednje dvije iz svake skupine u skupinu za poredak od 5. do 8. mjesta, a zadnje dvije iz svake skupine u skupinu za opstanak. Prvakom je postala momčad koja je sakupila najviše bodova u skupini za prvaka (pobjeda = 2 boda, neodlučeni ishod = 1 bod, poraz = bez bodova).